Koroonapandeemia kronoloogia Eestis 2021. aastal

See artikkel räägib koroonapandeemia kulgemisest Eestis 2021. aastal.

2021. aasta algul halvenes olukord kiirelt ning märtsi alguseks tõusis Eesti nakatumisnäitaja üle 1000. Märtsi keskpaigaks oli Eesti uute nakatunute suhtarvult maailmas esimene. Kuu lõpuks oli haiglaravil üle 700 patsiendi ning märtsis suri koroonaviiruse tõttu 325 inimest. Alates 11. märtsist 2021 hakati taas rakendama ulatuslikumaid piiranguid haiguse leviku takistamiseks.

Piiranguid asuti leevendama aprilli lõpus ja mais. Juunis langes esimest korda alates eelmise aasta novembrist haiglaravil olevate patsientide arv alla saja. Juuli teises pooles hakkas nakatunute arv aga uuesti tõusma ning augusti teises pooles kasvas haiglaravil olijate arv taas üle saja. Kolmas laine sai areneda vaktsineerimise vähese edenemise tõttu ning oktoobri lõpuks oli meditsiinisüsteem taas kokkukukkumise äärel. Novembri algul jõudis Eesti taas nakatumisnäitajate poolest maailma tippu"Eesti on vallutanud koroonaviirusega nakatumises maailma tipu. Kiik: oleksime pidanud rangemad piirangud kehtestama varem" Delfi, 1. november 2021.

Algul loodeti, et pärast 2020/21 talve läheb pandeemia üle ning vaktsineerimisega seljatatakse viirus lõplikult, aga uued pareminilevivad tüved nullisid selle võimaluse. Lisaks hakkas valeinfo levik vastu töötama vaktsineerimise edenemisele ning ilmnes, et ühiskonnas on suur hulk inimesi, kes ei usalda ei valitsust ega meediat ning pole valmis vaktsineerima. See tekitas survet leida süüdlasi, kelle kaela ajada kuhjunud probleemid."Doktorikraad ei taga immuunsust vandenõuteooriate vastu. Intervjuu Andero Uusbergiga" Müürileht, 19. oktoober 2021

2021. aastal tuvastati 213 717 koroonaviirusega nakatunut, mida oli 7,5 korda rohkem kui eelneval aastal. Esialgsetel andmetel suri Eestis koroonaviiruse tõttu 1704 inimest. Tervise Arengu Instituudi hilisemate täpsustatud andmete järgi suri Eestis koroona tõttu sel aastal 1765 inimestSD15: Surmade esialgsed registreerimisandmed põhjuse, soo ja kuu järgi Tervise Arengu Instituut (vaadatud 5. veebruaril 2023).

Kokku suri 2021. aastal 2680 inimest rohkem, kui eelneval aastal. Liigsuremus jäi kevadise ja sügisese koroonalaine ning suvise kuumalaine aega."Mulluse liigusuremuse taga on koroonaviirus ja kuumalaine" ERR, 6. veebruar 2022

 Jaanuar 2021 
2021. aasta alguseks oli tuvastatud 28 406 nakatunut ning Eestis oli surnud 234 koroonaviirusega nakatunud inimest."COVID-19 blogi, 1. jaanuar: ööpäevaga lisandus 417 positiivset testi" Terviseamet, 1. jaanuar 2021 7. jaanuaril teatati 1086 tuvastatud nakatunust, mis oli suurim näitaja alates pandeemia algusest ja esimene kord, kus päevane uute tuvastatud nakatunute arv ületas 1000t."Ööpäevaga lisandus 1069 koroonapositiivset" ERR, 24. veebruar 2021

13. jaanuaril jõudis Eestisse esimene saadetis Moderna koroonavaktsiini."Terviseametisse jõudis esimene Moderna vaktsiini saadetis 1200 doosiga" Sotsiaalministeerium, 13. jaanuar 2021

Jaanuaris tuvastati 16 169 nakatunut ning surnute arv jõudis 422-ni."COVID-19 blogi, 1. veebruar: ööpäevaga lisandus 367 positiivset testi" Terviseamet, 1. veebruar 2021

 Veebruar 2021 
7. veebruaril jõudis Eestisse esimene saadetis AstraZeneca koroonavaktsiini."Eestisse saabus esimene partii AstraZeneca vaktsiini" ERR, 7. veebruar 2021 Sama päeva hommikuks oli Eestis vaktsineeritud 35 905 inimest, kellest 17 519 olid saanud kaks doosi."COVID-19 blogi, 7. veebruar: ööpäevaga lisandus 417 positiivset testi" Terviseamet, 7. veebruar 2021

Kuni veebruari keskpaigani püsis uute nakatunute arv stabiilne ja jäi tavaliselt 300...800 vahele. Sealt alates hakkas aga nakatanute arv kasvama ning Eesti Vabariigi aastapäeval teatati juba 1069 uuest nakatunust. Järgnevatel päevadel olid vastavad arvud 1104,"Ööpäevaga lisandus rekordilised 1154 koroonapositiivset" ERR, 25. veebruar 2021 1204,"Ööpäevaga lisandus rekordilised 1204 koroonapositiivset" ERR, 26. veebruar 2021 1570"Ööpäevaga lisandus rekordilised 1570 positiivset koroonatesti" ERR, 27. veebruar 2021, 1201"Ööpäevaga lisandus 1201 positiivset koroonatesti" ERR, 28. veebruar 2021 ja 1028. Nii tõusis Eesti nakatumisnäitaja märtsi alguseks üle 1000."Eesti nakatumisnäitaja tõusis esmakordselt üle tuhande" ERR, 1. märts 2021

Veebruaris tuvastati 22 053 nakatunut ja 176 surnut."COVID-19 blogi, 1. märts: ööpäevaga lisandus 1028 positiivset testi" Terviseamet, 1. märts 2021 Järjest halvenes olukord haiglates."Tõsise kopsukahjustusega satub haiglasse aina nooremaid koroonapatsiente" ERR, 2. märts 2021"Kristo Erikson: intensiivis on väga raske haiguspildiga keskealised" Postimees, 4. märts 2021

 Märts 2021 
7. märtsiks ületas haiglaravil olijate arv 600 piiri."Uusi nakatunuid lisandus 1321, haiglaravil 604 koroonapatsienti" ERR, 7. märts 2021 Olukorra halvenemist seostati kiireminileviva Briti tüvega ning märtsi teisel nädalal jõudis selle tüve osakaal ligi 70 protsendini."VIDEO JA BLOGI ⟩ Terviseamet: Suurbritannia tüvi on muutunud Eestis domineerivaks" Postimees, 16. märts 2021

Alates 11. märtsist hakati taas rakendama tugevamaid meetmeid haiguse leviku takistamiseks. Sealhulgas suunati kõik kooliõpilased distantsõppele, suleti suur osa kaubandusest, piirati siseruumides lubatavat ja taastati 2+2 reegel. Piirangud pidid kehtima vähemalt ühe kuu."Koroonaviiruse leviku tõkestamise ranged piirangud kehtivad vähemalt üks kuu" Vabariigi Valitsus, 8. märts 2021 12. märtsi seisuga möödus Eesti viimase seitsme päeva nakatumisjuhtumite arvult elanike kohta Tšehhist ja tõusis sellega maailmas esimeseks (keskmiselt 1111 uut nakatunut päevas miljoni elaniku kohta)."Eesti tõusis suhtelise nakatumisnäiduga maailmas esikohale" Delfi, 12. märts 2021 30. märtsil pikendati piiranguid veel vähemalt 25. aprillini."Eesti pikendab COVID-19 piiranguid ja ühtlustab piiriületuse järgseid isolatsiooni tingimusi" Vabariigi Valitsus, 30. märts 2021

Märtsis tuvastati 40 625 nakatunut, mis oli ligi 38% kõigist pandeemia jooksul seni tuvastatud nakatunutest Eestis. Koroonaviirusega suri esialgsetel andmetel 309 inimest (ja Tervise Arengu Instituudi tagantjärele kontrollitud andmetel 325SD15: Surmade esialgsed registreerimisandmed põhjuse, soo ja kuu järgi Tervise Arengu Instituut). 2021. aasta esimese kolme kuuga suri 673 koroonasse nakatunud inimest (ehk 74,2% kõigist koroonaviirusega surnutest alates pandeemia algusest). Samal ajal suri esimeses kvartalis Eestis kokku 4954 inimest, mis on üle 900 inimese rohkem, kui viimasel paaril aastal samal ajal"Kolme kuuga suri Eestis üle 900 inimese mullusest rohkem" ERR, 20. aprill 2020. Märtsi lõpuks oli esimese doosiga vaktsineeritud 203 365 inimest ning kuur oli lõpetatud 63 696 inimesel.

 Aprill 2021 
20. aprillil anti teada, et Tartu Ülikooli seireuuringu järgi oli 36% täisealisest elanikkonnast kas läbipõdemise (45%) või vaktsineerimise (55%) teel omandanud viirusvastased antikehad."Seireuuring: kuu ajaga on nakatumine langenud neli korda" ERR, 20. aprill 2021

Aprilli lõpus hakati leevendama märtsis seatud piiranguid. 26. aprillist eemaldati piirangud õues sportimisele, treenimisele ja huviharidusele."Valitsus leevendab järk-järgult COVID-19 piiranguid alates 26. aprillist" Vabariigi Valitsus, 20. aprill 2021 28. aprill oli esimene päev üle viie kuu, kus ei lisandunud ühtegi koroonasurma."Ööpäevaga lisandus 396 koroonapositiivset, üle viie kuu ei lisandunud koroonasurmi" ERR, 28. aprill 2021 Samas tuvastati aprillis kokku 15 197 uut nakatunut ja koroonaviirusega suri 259 inimest.

 Mai 2021 
3. maist lubati kontaktõppele algklassid ja eritoe õpilased, lubati kõigi poodide taas avamist ja toitlustusasutuste välialadel einestamine, avati ka muuseumid ning leevenesid piirangud sporditegevusele.

14. mail avanes võimalus üle 40-aastastele end vaktsineerimisele kirja panna."Digiloos tekkinud ummiku tõttu ootavad ka eriarsti aja soovijad" ERR, 13. mai 2021 30–39-aastastele avati registreerimine 15. maist"COVID-19 vaktsineerimine avaneb homsest ka 30-39-aastastele" vaktsineeri.ee, 14. mai 2021, kuni 16-aastastele 17. maist"Üle 40-aastased saavad end vaktsineerimisele kirja panna" ERR, 13. mai 2021 ning 12–15-aastastele 17. juunist.Merilin Pärli. "Vaktsineerimissooviga teismelised peavad pikalt oma aega ootama" ERR, 29. juuni 2021 Mai lõpuks oli vaktsineeritud 473 003 inimest, kellest 264 579 puhul oli vaktsineerimiskuur lõpetatud."COVID-19 blogi, 1. juuni: ööpäevaga lisandus 131 positiivset testi" Terviseamet, 1. juuni 2021 

Alates 17. maist lubati kooli kõik distantsõppel olnud õppurid ning alates 24. maist said uksed avada kultuuri- ja meelelahutusasutused, mis pidid aga järgima kuni 50-protsendilise ruumitäitumuse nõuet."Valitsus asub ettevaatlikult leevendama COVID-19 piiranguid" Vabariigi Valitsus, 11. mai 2021 31. maist asendati 2+2 liikumispiirang avalikus siseruumis hajutatuse nõudega.

 Juuni 2021 
2. juunist muutus maskide kandmine siseruumides kohustuslikust soovituslikuks."Kolmapäevast kaob maskikohustus" ERR, 1. juuni 2021 14. juunist pidid leevenema ruumitäitumuse, osavõtjate piirarvu ja lahtiolekuaegade piirangud."Valitsus otsustas laiemalt piiranguid leevendada juuni keskpaigast" ERR, 25. mai 2021 Hiljem otsustati tuua need leevendused aga 11. juunile ehk reede peale."Piirangud baaridele ja ööklubidele kaovad juba sellest reedest" ERR, 8. juuni 2021 23. juunist kaotati ka siseruumides ruumitäitumuse 50% nõue."Alates homsest kaob COVID-19 piirangutest ruumitäitumuse nõue" valitsus.ee, 22. juuni 2021

 Juuli 2021 
Juuli teises pooles hakkas seoses deltatüvega nakatumise tase kasvama ning kuu lõpus asus valitsus taas piiranguid kehtestama.

 August 2021 
2. augustil hakkas ühistranspordis kehtima maskikandmise kohustus ning 9. augustist vähendati nakkusohutuse kontrollita üritustel ja tegevustes osalejate piirarve."Valitsus kehtestas uued piirarvud nakkusohutuse kontrollita üritustel ja tegevustes" valitsus.ee, 30. juuli 2021. 26. augustist hakati nõudma maskide kandmist ka siseruumides, kus ei kontrollita koroonatõendit.Valitsus kiitis heaks COVID piirangute korralduse Valitsus.ee, 23. august 2021.

 September 2021 
1. septembriks 2021 viibis haiglaravil 123 koroonapatsienti, kellest intensiivravi vajas 15. Eestis oli surnud 1293 koroonaviirusega nakatunud inimest. Esimese vaktsiinidoosi oli saanud 727 873 inimest ja 632 059 inimesel oli vaktsineerimine lõpetatud."COVID-19 blogi, 1. september: ööpäevaga lisandus 408 positiivset testi" Terviseamet, 1. september 2021.

 Oktoober 2021 
1. oktoobriks oli koroonaviirusega nakatunud haiglaravil viibijate arv kasvanud 215-ni, kellest vajas sümptomaatilise COVID-19 tõttu haiglaravi 180 inimest."Sümptomaatilise COVID-19 tõttu vajab haiglaravi 180 inimest" Terviseamet, 01.10.2021.

21. oktoobril kinnitas valitsus uued koroonapiirangud. Sealhulgas muudetakse rangemaks maskikandmise kohustust ning edaspidi saavad kontrollitud tegevustes osaleda vaid vaktsineeritud või COVID-19 läbipõdenud isikud."Valitsus kiitis heaks uued koroonapiirangud" ERR, 21. oktoober 2021 Haiglate koormus jätkas aga kiiret kasvu ning olukord ligines katastroofimeditsiini rakendamisele."Krista Fischer nendib, et haiglakoormuse katastroofi vältimise võimalus võib juba kustunud olla" Delfi, 20. oktoober 2021"Terviseamet: oleme katastroofimeditsiinile väga lähedal" ERR, 20. oktoober 2021"Arstide ja õdede töökoormus on praegu suurim haigla ajaloos" Postimees, 20. oktoober 2021 Novembris oodatakse uusi nakatumisrekordeid ning taas riigi sulgemist."Novembris ületab olukord kriitilise piiri, eksperdid soovitavad piiranguid" ERR, 23. oktoober 2021 Samal ajal on olukord väga halb ka Lätis"ERR Riias: Läti on peagi olukorras, kus tuleb valida, keda ravida" ERR, 19. oktoober 2021 ja Leedus"Leedut võib tabada senisest kõige rängem viiruselaine" ERR, 23. oktoober 2021. 29. oktoobrist laienes maskikandmise kohustus kõikidele kontrollitud tegevustele ja asukohtadele siseruumides."Reedest tuleb avalikes siseruumides kanda maski" ERR, 28. oktoober 2021

Oktoobris tehti üle 138 000 PCR-testi, mille kogumaksumus oli üle 7 miljoni euro (51 eurot testi kohta)."Jaanuaris kulus riigil PCR-testidele 7,1 miljonit eurot" ERR, 17. veebruar 2022

 November 2021 
Novembri algul jõudis Eesti taas nakatumisnäitajate poolest maailma tippu. 3. novembril teatati 2306 positiivsest testitulemusest ning haiglaravil viibijate arvu kasvust üle 600."Tänahommikuse seisuga on haiglas 610 koroonaviirusega nakatunud patsienti" Terviseamet, 3. november 2021 Samal päeval jõuti 70 protsendi täiskasvanute vähemalt ühe doosiga vaktsineerituseni."42 päeva hiljem – vähemalt ühe kaitsesüsti on saanud 70 protsenti täisealistest" ERR, 3. november 2021

Alates 1. novembrist kiirtestiti ka õpilasi, õpetajaid ja koolitöötajaid."Nelja nädalaga on koolides kiirtestimisega tuvastatud üle 2700 nakatunu" ERR, 26. november 2021

Novembris nakatumiskordaja mõneti langes"Nakatumiskordaja on langenud alla 0,8" ERR, 17. november 2021 ning haiglaravil olevate koroonahaigete hulk vähenes kuu keskpaigaks 600 pealt alla 500."Talving: COVID-voodikohti vähendame üle saja, EMO-s tavarütm veel ei taastu" ERR, 17. november 2021 Kuu lõpuks langes haiglaravil olijate arv juba alla 300."Tänahommikuse seisuga on haiglas 275 koroonaviirusega nakatunud patsienti" Terviseamet, 1. detsember 2021

 Detsember 2021 
Detsembris hakkas levima uus omikrontüvi,"Reoveeuuring: omikroni variant levib kõikjal Eestis" ERR Novaator, 10. detsember 2021 mis hakkas tõstma nakatunute arvu."Omikrontüve mõju haiglaravi vajadusele näitavad lähinädalad" ERR, 28. detsember 2021 Eriti hästi levis tüvi Tartu maakonnas, kus kuu lõpul tõusis uute tuvastatud nakatunute arv kiirelt."Tartumaa omikroniplahvatus pole veel kliinikumi jõudnud" ERR, 28. detsember 2021. 28. detsembril tehtud testide hulgas moodustasid omikrontüve juhtumid juba 55% ehk see tüvi muutus Eestis domineerivaks."Terviseamet: omikroni tüvi sai Eestis domineerivaks" ERR, 29. detsember 2021.

Detsembri lõpul määrati valitsust nõustava teadusnõukoja uueks juhiks Tartu Ülikooli rakubioloogia professor Toivo Maimets."Teadusnõukoja uueks juhiks saab Toivo Maimets" ERR, 23. detsember 2021

 Vaata ka 
 Koroonapandeemia kronoloogia Eestis
 Koroonapandeemia kronoloogia Eestis 2020. aastal

 Viited 

Kategooria:Koroonapandeemia Eestis
Kategooria:2021. aasta Eestis